SARL-NUUS - Sondag 25 Julie 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op `'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 

STIL SLEUTELS 

Dit is met leedwese dat ons moet aankondig dat die sleutels twee radioamateurs 
stil geword het. Gert Bester, ZS6ZB, op 10 Julie en Ben Pieters, ZR6OBEW, op 
17 Julie 2010. Ben was `n lid van die Kempton Park Amateurradio Tegniese 
Vereniging. 


Ons innige meegevoel gaan aan hul families en vriende. 

(POUSE) 

In die nuus vandag; 

AMATEUR RADIO MIRROR INTERNATIONAL SKUIF NA 'N LATER 
TYD OP MAANDAE 

BOUSTEL PROBLEME 

MEER VERBYVLUGTE VIR SUMBANDILASAT SO 67 BEPLAN 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


AMATEUR RADIO MIRROR INTERNATIONAL SKUIF NA 'N LATER 
TYD OP MAANDAE 


Die heruitsending van Amateur Radio Mirror International gaan 'n uur later 
uitgesaai word as in die verlede. Die nuwe tyd is 20:05 UTC of te wel 22:05 
SAT. Die frekwensie bly egter 3 215kHz. Die verandering is genoodsaak deur 
die feit dat Sentech nie oor die nodige antenna beskik nie as gevolg van herhaalde 
kabeldiefstal wat groot onderhoud op die antenna en voerlyne tot gevolg het. 


BOUSTELPROBLEME 


Die SARL het baie vertragings ondervind met die verskaffing van sekere on- 
derdele wat benodig word vir drie boustelle wat aangebied word en kon der- 
halwe nie die stelle by die RTA lewer nie. Om almal te help is besluit om die 
stelle op posbestellings basis aan te bied en hulle ook beskikbaar te maak vir 


toekomstige Radiotegnologie in Aksie geleenthede. Dit word verwag dat die 
stelle teen die middel van Augustus beskikbaar sal wees. Bestellings wat by die 
RTA betaal is sal gratis afgelewer word . Nuwe bestellings sal `n addisionele 
R20,00 vir verpakking en posgeld benodig. Meer inligting sal op SARLnuus en 
die RTA-webblad bekend gestel word. 


MEER VERBYVLUGTE VIR SUMBANDILASAT SO 67 BEPLAN 


SA AMSAT het, na konsultasie met die WNNR se Satelliet-toepassingsentrum 
(SAC), aangekondig dat meer verbyvlugte oor Suid-Afrika geskeduleer gaan 
word. Gedurende die week sal die verbyvlugte saans plaasvind en oor naweke 
gedurende die dag en sommige aande. Indien jy `n spesiale geleentheid by `n 
skool beplan, kan 'n spesiale oggendverbyvlug geskeduleer word deur `n versoek 
deur middel van e-pos aan saardt@intekom.co.za, ten minste 2 weke voor die 
geleentheid, te stuur. Nadere besonderhede sal later bekend gemaak word oor 
verbyvlugte oor ander gebiede. 


Hans, ZSGAKV, sal volgende Sondag `n voordrag lewer by die AMSAT UK 
Satellite Colloguium en bespreek hoe om ander dele van die wêreld op SO 67 te 
bedien. 


INTEGNETWENNER IS ZSIDE 


Die wenner van die 2 Gb geheuestokkie is ZSIDE. Hy het by Henry Chamber- 
lain,ZS1AAZ, by die Kaapstadse herleiding gerapporteer. 


ARRL HUB ONTVANG “BPL SPOILS” TOEKENNING 


Tydens die Vrydagoggend deel van die ARRL se Julie 2010 Raadsvergadering is 
die Hoof Uitvoerende Beampte Dave Sumner, K1Z7, met `n onverwagte toeken- 
ning van die “Amateur Radio Research and Development Corporation (AM- 
RAD) verras. Getiteld BPL Spoils” het die plaak `n uitskotmodem wat herwin 
is uit toerusting van `n vervaardiger wat besluit het om uit die BPL besigheid 
te tree. ARRL Hoof 'Tegniese Beampte Brennan Price, NA@X, het die plaak 
aan Sumner oorhandig ter waardering vir sy en die ARRL se personeel se on- 
vermoeide werk teen radiosteurings opgewek deur BPL-sisteme. 


INDRINGER OP 70 cm DEUR OKOSA VERWYDER 


Na `n rapport deur die SARL aan OKOSA aangaande `n ongelisensieerde her- 
haler wat in die 70 cm-band werk, het OKOSA ondersoek ingestel en die eienaar 
beveel om die herhaler te sluit wat dienste aan sy plaaslike gemeenskapswag 
gelewer het. 


Dit het nie voor die wind gegaan nie aangesien die eienaar geweier het dat 
OKOSA sy perseel betree om die herhaler te verseël. Die herhaler is nou af van 
die 70 cm amateurband. 


TOESTEMMING OM SPREISPEKTRUM TE WERK NOU MAKLIKER 


Die SARL en OKOSA het die aansoek vir toestemming om spreispektrum te 
bedryf op die 40 meter amateurband vergemaklik. `n Eenvoudige aansoekvorm 


sal by die SARL se DSSS-stel ingesluit word. Die vorm sal ook beskikbaar kom 
Oop www.sarl.org.za, in die volgende paar weke. 


KOMPETISIENUUS 


Vanmiddag om 15:00 tot 18:00 kan u deelneem aan die Boland ARK se 40 m 
kompetisie. Klim in jou motor en werk as mobiele stasie of stel op as `n veldstasie 
RaDAR-styl of sit sommer in jou hok. 


Woensdagaand is die 4de been van die SARL se 80 meter Klubkompetisie. Dit 
is `n foonkompetisie en sal van 19:30 tot 20:30 op die lug wees. Watter klub sal 
die meeste logstate indien? Wesrand ARK is op die oomblik die leier van die 
trop, kan jou klub op hulle verbeter? 


Op Sondag 1 Augustus is die SARL se Premierkompetisie op die lug. Die SARL 
HF-foonkompetisie sal op 20, 40, en 80 meter van 15:00 tot 18:30 SAT bedryf 
word. 


Vind al die reels van hierdie drie kompetisies in die 2010 SARL Kompetisiehand- 
boek en/of HF Happenings 415, albei is beskikbaar op www.sarl.org.za. 


Die resultate van die SARL se Jeugkompetisie is: 1ste plek: Rudi Sygo, ZS6RDI, 
14 Jaar, wen `n ARRL Handboek; 2de, Mitchel Meinhardt, ZS6GYH, 12 jaar, wen 
`n 40 m direkte omsettingontvangerstel. 3de, Simone de Silva, (amateur in word- 
ing) wen Internet sekuriteitsagteware en `n boek Prevent Unwanted Intrusion. 


Die jongste operateur vir die dag was die 4 jaar oue Eduan Leighton en die 
oudste, die 90 Jaar jonge Leslie Clark, ZS6NV. SARL bedank al die deelnemers 
en veral die wat logstate ingedien het. 


KLUBNUUS 


Die Kempton Park Amateurradio Tegniese Vereniging (KARTS) begin Saterdag, 
31 Julie 2010 met Klas A kursus vir kandidate vir die Oktober 2010 RAFE. Kan- 
didate moet asseblief vir Stephen, ZS6SKY, of Clive, ZS6BT, kontak. Besoek 
ook die KARTS-webblad vir kontakbesonderhede: www.zskts.co.za. 


Die Sasolburg Amateurradioklub begin Donderdag 29 Julie 2010 met die nuwe 
RAFE klasse. Die klasse vind weekliks plaas by die Vaal Universiteit van 'Teg- 
nologie, kamer S317, vanaf 18:30. Kontak Riaan, ZSAPR, by 083 581 8569 of 
per e-pos na zsAdpr@asl.net. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Dit wil voorkom of sonvlek 1 089 nog besig is om te groei wat natuurlik goeie 
nuus vir ons is. Daar is baie B-klas sonvakkelaktiwiteit in die omgewing en die 
sonvlek het ook alreeds `n C-klas fakkel opgelewer. Die voorspelde effektiewe 
sonvlektelling vir die week gaan minder as 30 wees. 


20 m is die beste keuse vir DX gevolg deur 40 m. Gedurende die middae en 
tot na die son gesak het gaan die toestande na Indië goed wees. Gedurende 


sonsondergang gaan toestande na Europa goed wees. Kontakte met Australië 
en Nieu-Zeeland is met sonsopkoms op 20 m moontlik en ook op 40 m nadat 
die son gesak het. Kontakte met die VSA gaan uitdagend wees. Swak 15 m 
openinge is na Brasilië en Suid-Amerika gedurende die middae moontlik. 


30 m kan vir die digitale en gelykgolfentoesiaste baie belonend wees met 
openinge na verskeie dele van die wêreld. 


Plaaslike toestande gaan gedurende die dag op 40 m goed wees. Met winter hier 
het 30 m by 20 m oorgeneem vir kontakte gedurende die middel van die dag oor 
die langer afstande. Met die laer ruisvlakke is 80 m vroegoggend en laatmiddag 
die beste keuse asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag 25 Julie - Boland ARK 40 m Naelloop 138:00-16:00 UTC; 28 Julie - 
SARL 4de 80 m Klubkompetisie 17:30-18:30 UTC; 29 Julie Sasolburg ARK 
begin RAF-klasse. Vir inligting stuur per e-pos na zsdpr@gsl.net; 31 Julie 
Kempton Park ARTV (KARTS) begin RAEF-klasse. besoek www.zs6kts.co.za 
vir besonderhede; 1 Augustus - SARL se HF Foonkompetisie 13:00 tot 16:30 
UTC; 2 Augustus - Sluitingsdatum vir inskrywings vir die PIC-kursus in Pre- 
toria op 14 Augustus; 2-7 Augustus - Nasionale Wetenskapweek te Sci Bono 
met ZS6SCI daagliks tussen (09:00 en 14:00 SAT op die lug; 9 Augustus - SARL 
IV-naelloop op 40 m 09:00 tot 10:00 UTC; 12 - 14 Augustus - Internasionale 
AM A-konferensie in Dallas, Texas; 14 Augustus - PIC-kursus in Pretoria; 16 
Augustus - Logstate vir SARL HF-foonkompetisie moet in wees. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur Gustav, ZSGBWN saamgestel en deur 
George, ZS6ONE, geredigeer is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


